Sisingut Takait di Bingkai Utas
Oleh : Tuan Muda Busu Wahyu [NSL'09]
Saapaan sakulah di pasantrin, si John apabila batamu wan Mu’alim (Tuan Guru), inya pasti dah basalaman wan baragapan wan minta do’akan. Hari itu inya batamuan Tuan Guru Ian, lalu basalaman sambil mancium-cium banar si John wan Guru Ian, tapi si John tadi pina pisit banar mamingkuti tangan si Guru Ian.
Ujar Guru Ian, “Sudah-sudah John, nang lain banyak lagi tuh nang handak basalaman wan aku, tu liat ada Acil Atul wan Acil Enor.”
Tapi tatap haja si John mamingkuti tangan Tuan Guru Ian sambil manangis. Ujar Guru Ian, “Lapas ha lagi!” Tatap kada dilapas nya John, basah ai tangan Guru Ian kana banyu mata John. Dikira Tuan Guru dandaman banar wan sidin, sakali dilihati, sisingut John takait di bingkai utas Tuan Guru Ian.
bjn_Latn ace_Latn bjn_Latn bjn_Latn bjn_Latn